السلام عليكم ورحمة الله وبركاته. اهلا بحضراتكم في المقطع رقم سبعمية واربعتاشر من مقاطع حظر التجول والحلقة الخامسة والاربعون من حلقات تدبر سورة البقرة ارجو من حضراتكم تجيبوا المصاحف. قلنا امبارح ان الاية الكريمة رقم مية سبعة وتلاتين في سورة البقرة
كانت بتلمح ان في صراع عسكري جاي في الافق اعوذ بالله السميع العليم من الشيطان الرجيم. اقرا معي مية سبعة وتلاتين. فان امنوا بمثل ما امنتم به فقد اهتدوا وان
ولو فإنما هم في شقاق فسيكفيكهم الله وهو السميع العليم. ربنا بيتكلم عن يهود المدينة وبيقول له لو امنوا خير. ما امنوش يبقى هم اختاروا طريق العداء معك ازا واضح ان هيكون فيه صراع عسكري هيبقى فيه شهداء في الطريق هيبقى فيه فترات من المعاناة حصار اقتصادي حصار عسكري شعور بالجوع انعدام
الامن. ازا ربنا هيجهز النبي والصحابة نفسيا للامر ده وخلي بالك انه الكلام ده بينزل على النبي والصحابة وهم لسة واصلين المدينة. دي اول سورة تنزل في المدينة الناس لسة واصلين فاكرين هم نفسهم بقى هيريحوا بقى من الاضطهاد اللي كان في مكة فوجئوا ان الموضوع الصراع اتنقل الى المدينة
ما فيش فايدة اهل الباطل مش هيرضوا ابدا يسيبوا اهل الحق في حالهم وخلي بالك ان اخطر لحزات مرت على المسلمين في المدينة كانت حصار الاحزاب لما الاحزاب القبائل جت من كل آآ اتجاهات
آآ وحسرة المدينة بهدف استئصال شأفة الاسلام وده كان بتقليب من يهود بني النضير. اللي رحلوا من المدينة الى خيبر قبلها بسنة بعد فشل محاولتهم في اغتيال النبي عليه الصلاة والسلام. طيب
اقرأ بقى معي من الاية مية اربعة وخمسين للاية مية سبعة وخمسين. وده هو الايات اللي هنتدبرها الليلة. اقرا معي ولا تقولوا لمن يقتل في سبيل الله اموات بل احياء ولكن لا تشعرون
ولنبلونكم بشيء من الخوف والجوع ونقص من الاموال والانفس والثمرات وبشر الصابرين الذين اذا اصابتهم مصيبة قالوا قالوا انا لله وانا اليه راجعون اولئك عليهم صلوات من ربهم ورحمة واولئك هم المهتدون
حلو اوي في الحرب في جنود بتقتل في سبيل الله طيب الانسان اللي بيقاتل بشجاعة وبيضحي بحياته ده. بيعمل كده لانه بيكره الحياة وده السؤال اللي قلته لكم امبارح فكروا فيه
ولا لانه بيحب الحياة؟ لو بيحب الحياة هيضحي بحياته؟ ايه رأيكم بقى ان الشهداء اللي بيقاتلوا في سبيل الله دول بيحبوا الحياة وبيضحوا بحياتهم لانهم بيحبوا الحياة لكنهم فضلوا انهم يضحوا بحياتهم هم حتى تستمر حياة الاخرين
مش بس عشان تستمر حياة الاخرين عشان يحسن من الكواليتي بتاعة حياة الاخرين بيضحي بحياته وهو بيدافع عن المزلومين عشان المزلومين ما يفضلوش عايشين مزلومين. عشان مستوى حياة المزلومين يتحسن ويعيشوا
حياة اكرم حياة افضل يعيشوا حياة بكرامة يعيشوا احرار مش مستعبدين يعيشوا في عدل مش مزلومين لزلك عشان كده الشهداء لن يحاسبوا يوم القيامة. الشهداء دول بيجوا يوم القيامة كده في اي بيز
هم والانبياء دول يعني في اي بي كلمة شهداء يعني ايه يعني شهود الشاهد بيدخل المحكمة مش خايف المتهم بيدخل المحكمة خايف. ما هو هيتحكم عليه بسجن يتحكم عليه باعدام يتحكم عليه بغرامة هيتحكم عليه حاجة
او بالبراءة يعني لكن بيبقى خايف الشاهد بيدخل يشاهد ويشهد بما رأى ويمشي يروح يتغدى في مطعم كباب امن تماما لانه مش متهم. مش داخل يتحاسب ده معنى كلمة شهداء
جايين يوم من الايام القيامة في اي بي الرسول عليه الصلاة والسلام وصف الشهداء وقال من قتل دون ما له فهو شهيد. ومن قتل دون دمه فهو شهيد ومن قتل دون دينه فهو شهيد. ومن قتل دون عرضه فهو شهيد. يعني واحد قتل وهو بيقاوم
الناس بتسرقه هو شهيد وهو يقاوم ناس بتقاتله. يبقى شهيد او مات وهو يقاوم اعداء الدين الذين يعادونه لدينه فهو شهيد او مات وهو يدافع عن اسرته وعائلته فهو شهيد
سؤال لو واحد بيتسرق ووقف يدافع عن ماله شهيد ليه هو لو كان ممكن يسيبهم يسرقوه ويديهم حتى الفلوس ويقول لهم مع السلامة امشوا في داهية الفلوس. مش عايز الفلوس
مش ده احسن مش مش الافضل الانسان يختار كده عشان ولاده واسرته محتاجينه. لأ آآ انا مش هاقول بقى انا انا ما ليش دعوة بالاختيارات. كل واحد حر في اختياراته. لكن
اللي بيختار انه يقاوم الزلم ويقاوم الحرامية هو بيعمل كده عشان يوقف السرقة بعد كده عشان لو نجح في منع شرهم عن الاخرين اخرين هيستفيدوا مع ان هو بيعرض نفسه للخطر
فلو قتل فهو في الحقيقة حياته انتهت من اجل حياة الاخرين مش عشان نفسه هو ربنا بيقول نرجع للاية تاني. ولا تقولوا لمن يقتل في سبيل الله اموات. بل احياء ولكن لا تشعرون. طول عمر
عمرنا بنقرأ الاية دي بدون تركيز وفاكرين نفسنا فاهمينها كويس قوي انا شخصيا كنت فاكر نفسي فاهمها كويس اوي بس هي طلعت اعمق بكثير جدا مما كنت اتصور ولا تقولوا لمن يقتل في سبيل الله اموات. ما تقولوش عن اللي بيقتلوه في سبيل الله ان هم ميتين. بل احياء ولكن لا
تشعرون لانهم احياء بس انتم مش حاسين ده معناها طيب ما هو الشهيد جسده عندنا في الدنيا ميت ولا مش ميت الجسد ده ده مش ميت ده ممكن يكون متقطع حتت كمان
بالتأكيد اللي مقصود مش جسده هو اللي حي امال ايه الروح يبقى مقصود ان الروح حية؟ اه طب هو فيه روح بتموت ؟ الروح بتتوفى بتصعد عند بارئها هو حد سمع عن روح ماتت
طب ايه الفرق بقى اللي يفرق الشهيد عن اي ميت اخر عشان نفهم دي لازم نفهم تلات ايات تانيين بيتكلموا عن الشهداء في ال عمران ما انت لازم عشان تفهم
موضوع معين لازم تجمع كل ما ورد في هذا الموضوع وتقراه عشان تكون صورة صحيحة في سورة ال عمران ربنا سبحانه وتعالى قال في الاية مية تسعة وستين ولا تحسبن الذين قتلوا في سبيل الله امواتا. بل احياء بل احياء
عند ربهم يرزقون دول احياء وبياكلوا كمان. يرزقون بياكلوا وبيشربوا فرحين بما اتاهم الله من فضله ويستبشرون بالذين لم يلحقوا بهم من خلفهم الا خوف عليهم ولا هم يحزنون يستبشرون بنعمة من الله وفضل وان الله لا يضيع اجر المؤمنين. الميت روحه بتطلع
الميت الطبيعي وبتظل الروح في مرحلة اسمها البرزخ الى ان تقوم الساعة ويبعث الاموات وتعود الارواح الى الاجساد الارضية ويحاسبوا الناس كلها ويدخل من يدخل الجنة ويدخل من يدخل النار. لكن في ايات ال عمران دية
يتضح ان ارواح الشهداء لا تنتظر البعث في برزخ ولا غيره عشان تفرح لا لا لا هم فورا فرحانين وفورا في الجنة اي ان الشهداء لهم قانون مختلف في الموت
غير قانون الاموات العاديين اديكم مثال الاحياء نوعين نوع صاحي ونوع نايم صح؟ طيب النوع الصاحي المستيقظ ده بيسوق سيارته قاعد في الشغل بيتفرج على فيديو آآ والنوع التاني نايم في سريره
اتشخر صح الاتنين احياء ولا لأ ؟ اتنين احياء لكن النوع المستيقظ اللي صاحي ده بيشوف ايه بيشوف بحاسة النظر بعينيه ناس وشمس وقمر وسحاب والوان واشكال وبيسمع بحاسة السمع اصوات جميلة واصوات قبيحة
وبيلمس بايديه فبيشعر بالخشن والناعم والسخن والساقع حواس خمسة. طب والنايم النايم بيشوف ولا لأ بيشوف في الاحلام والرؤى بيشوف ناس وشمس وقمر واصحاب والوان واشكال زي بالزبط اللي بيشوفهم الصاحي
زي اللي بيشوفهم المستيقظ بس النايم عينيه مقفولة فما بيشوفش بحاسة النظر يبقى عنده قانون مختلف للرؤية في الحياة. لانه نايم يا رب حاسة مش بحاسة النظر. بيسمع ولا لأ ؟ بيسمع اصوات جميلة واصوات قبيحة ويشوف مراته قالت له ايه ؟ وولاده قالوا له ايه
يبقى بيسمع بس مش بحاسة السمع ده لو فيه صوت جنبه هيصحى من النوم اصلا خلي بالك فبيشوف بس مش بحاسة النزر. وبيسمع بس مش بحاسة السمع. وبيشعر بايده بسخونية وببرودة
وبيشعر بالناعم والخشن بس مش بايده مش باللمس بيشعر ازا الاحياء عندنا في الانسان في الحياة عنده قانونين للشعور باللذة او بالضيق وبالعذاب ماشي؟ قانون للمستيقظين اللي صاحيين وقانون اللي نايمين
كزلك في الاموات الشهداء لهم حياة روح مختلفة بقانون مختلف عن باقي الاموات ولا تقولوا لمن يقتل في سبيل الله اموات بل احياء ولكن لا تشعرون هم عايشين حياة روح مختلفة عن الاموات العادية
اقرا بقى معي مية خمسة وخمسين ومية ستة وخمسين ولنبلونكم بشيء من الخوف والجوع ونقص من الاموال والانفس والثمرات وبشر الصابرين وبشر الصابرين الذين اذا اصابتهم مصيبة قالوا انا لله وانا اليه راجعون
ربنا بيخاطب المسلمين وبيقول لهم انه سيبتليهم ولنبلونكم ده لام القسم هيبتليهم يعني هيختبرهم بشيء من الخوف. وده حصل فعلا المسلم في المدينة ايام الرسول عليه الصلاة والسلام. كان لما يشوف مجموعة عرب من قبائل خارق وهو خارج المدينة كان يخاف يقتلوه
لان المسلمين صاروا منبوذين في الجزيرة العربية وتعددت حوادث القتل والاعتداء على المسلمين. فيهم حوادث ضخمة جدا مشهورة ضخمة زي مسلا حادث بئر معونة. قتل في سبعين صحابي قد عدد اللي قتلوا في غزوة احد
سبعين صحابي اوبيدو كلهم. كان اسمهم القراء كانوا قوامين لليل. كانوا رايحين يعلموا بعض القبائل اللي ادعت الاسلام كذبا كانوا رايحين يعلموهم القرآن. علماء قرآن ابادوهم عشرة من كبار الصحابة قتلوا في نفس هذا الوقت في حادث اخر اسمه يوم الرجيع. غدر برضه ورايحين برضه يعلموا الناس القرآن
فالمسلم كان بقى يخاف يمشي خارج المدينة حتى لو مجموعة من المسلمين سبعين ابيدوا ولنبلونكم بشيء من الخوف والجوع. معظم المهاجرين تركوا اموالهم في مكة ووصلوا المدينة على الحديدة بعضهم كان بايع الحديدة كمان خلاص كثير بقى من الانصار اللي هم نزلوا عندهم كانوا اصلا فقراء برضه. يعني يا دوب الواحد منهم بيلاقي يطعم اهله
كان بيوصل الحال احيانا ان الواحد يربط حجر على بطنه عشان يقلل الم الجوع ولنبلونكم بشيء من الخوف والجوع ونقص من الاموال والانفس والثمرات الفقر واللي معه فلوس كانت كل يوم بتقل
وبينفقها على اسرته وعلى الفقراء اخوانه بقى جعانين فالانسان لما يشوف امواله كل يوم بتنقص اعصابه بتبوز. ونقص من الاموال. الاموال عمالة تنقص طب وبتتشد! طب وبعدين! كمان عشر تيام هناكل ايه! هوا
لو الواحد بينفق بس فيه دخل جاي نتيجة استثمار اعصابها تستريح لكن حتى الاستثمار مش جايب همه الدخل اللي هو المكسب ده اسمه الثمرات. الثمرات يعني المكاسب اللي بتيجي نتيجة الاستثمار
كلمة الثمرات مش بس مانجة وبرتقال وتفاح زي ما الناس فاهمة لأ احنا حتى في الترجمة بتاعة بريدجيز سميناها اي زيادة نتيجة نشاط اسمها ثمرات. نشاط زراعي نشاط صناعي نشاط تجاري نشاط اجتماعي
ثمرات ولادك اللي هم ابناءك وبناتك دول ثمرات نشاطك الاجتماعي اللي هو الزواج مكاسب التجارة ثمرات نشاط اقتصادي. وهكزا. لذلك احنا زي ما بيقولوا كده ترجمناها في الترجمة برودكتس اللي هي الحاجات
المنتجات. المهم الحالة دي لما تنظر لها كده تجدها ايه بص كده على المنزر ده ولنبلونكم بشيء من الخوف والجوع ونقص من الاموال والانفس والثمرات. دي حالة انهيار حالة انهيار في المجتمع. ما قامتش ثورة على الرسول صلى الله عليه وسلم ليه
ما قدرش المنافقين واليهود يوقعوا بين النبي والصحابة ليه ازاي الصحابة قدروا ينجحوا في هذا الامتحان وهم شايفين انهيار مادي وانهيار عسكري مش عسكري انهيار في الخوف انهيار بيحصل ليه؟ عملوا ايه
يرجع لمية تلاتة وخمسين ربنا قال لهم يا ايها الذين امنوا استعينوا بالصبر والصلاة ان الله مع الصابرين. ده ابتلاء استعينوا بالصبر وبالصلاة. مفتاح النجاة في اي ابتلاء الصبر والصلاة
عشان كده ربنا قال ولنبلونكم بشيء من الخوف والجوع ونقص من الاموال والانفس والثمرات وبشر الصابرين الصابرين بقى دي حاجة تانية دول تديهم بقى اخبار حلوة بقى. بشرهم بقى بايه؟ وبشر الصابرين الذين اذا اصابتهم مصيبة قالوا انا لله
وانا اليه راجعون الله خلي بالك من حاجة. وبشر الصابرين الذين اذا اصابتهم مصيبة قالوا انا لله وانا اليه راجعون. هو فيه صابرين تانيين غيرهم اه في ناس بتصبر لان عندها لا مبالاة
مش ايمان زوجته تقول له ما فيش فلوس وهو قاعد بيتفرج على التليفزيون ما فيش اكل للعيال يقول لها ان الله مع الصابرين ويقلب في القنوات اللي قدامه يا بني ادم العيال جعانة
انا ادخن انام عنده لا مبالاة. ما هو ده صابر على فكرة. ما هو ده صبر بس دي لا مبالاة. ده الصبر من نوع اللامبالاة ما بيفكرش يعمل شوية مجهود
ما بيفكرش ينزل يدور على شغل او طريقة يأكل بها عياله الصابرين اللي ربنا يقصدهم مش دول وبشر الصابرين الذين اذا اصابتهم مصيبة قالوا انا لله وانا اليه راجعون. بشرهم
الاخبار الحلوة ربكم راض عنكم هيدخلكم الجنة ليه ؟ لانكم صابرين الصبر الصح انا لله وانا اليه راجعون. احنا ملك لله يفعل في ملكه ما يشاء اقرار بملك الله اقرار بالموت اقرار بالبعث اقرار بالحساب. وانا اليه راجعون اقرار ان انا هموت. واقرار ان انا سابعث واقرار ان انا ساحاسب
طيب واحنا بنتدبر الايات دي بقى سنجد ان هذه الابتلاءات كلها واردة في كل زمان الخوف وارد بالنسبة لناس كتير مننا انهم يتم الاعتداء عليهم بسبب اسلامهم. اسألوا المحجبات في الدول الغير اسلامية
انا جا لي سؤال من بنت في مدينة من مدن بريطانيا من اربع تيام. عارفين الفيديو الانجليزي ده اللي كنت بتكلم فيه بنات اللي بتفكر تقلع الحجاب والكلام ده منهم بنت بعتت لي السؤال ده
وموجود في في الفيديو بتاع الاسئلة انا ساكنة في مدينة من مدن بريطانيا مش لندن. لندن مدينة انترناشيونال قوي وفيها ناس كتير وفيها محجبات وفيها كل حاجة. الناس فيها حاسة بامان اكتر. لكن بعض المدن الانجليزية
ما فيش فيها اجانب ما فيش فيها غير كلهم بيض كلهم شكل واحد. آآ فلو بنت محجبة ممكن تخاف تمشي في بعض الشوارع ازا ممكن يحصل ولنبلونكم بشيء من الخوف. بس تخاف. بناتنا النهاردة المسلمين في الهند ربنا يستر عليهم اصلا. شايفين كل درس بقعد ادعي المسلمين الهند
وكشمير وسريلانكا لا تتخيلوا اللي بيحصل في البلاد دي حاليا كم التطرف والكراهية للمسلمين الخيال دلوقتي عشان تبقوا عارفين ربنا يستر يعني. انا انا شخصيا متوقع وربنا يا رب ما يجيب شر لكن ممكن جدا تحصل مذبحة في الهند
اذا استمر الامر بالشكل ده كذلك الجوع ونقص من الاموال والانفس والثمرات. كل دي ابتلاءات واردة على الانسان وبشر الصابرين الذين اذا اصابتهم مصيبة قالوا انا لله وانا اليه راجعون
اولئك عليهم صلوات من ربهم ورحمة واولئك هم المهتدون يعني ايه صلوات من ربهم حقيقة الصلاة في كلام العرب هي اقوال تنبأ محبة الخير لاحد لذلك اشهر معاني الصلاة هو الدعاء
صليت من اجلك. يعني دعوت لك بالخير. اتمنى لك الخير. ودعوت لك بالخير صلوات الله يعني مغفرة الله. مغفرة الذنوب لما النبي عليه الصلاة والسلام آآ دعا لال آآ بيت قال اللهم صل على ال ابي اوفى
يعني يا رب اغفر لهم. صلى الله عليه يعني غفر له اولئك عليهم صلوات من ربهم ورحمة يعني دول اللي ربنا هيغفر لهم ذنوبهم ويرحمهم. واولئك هم المهتدون. وهم دول المهتدين. اذا الانسان لو
انه يعد من الصابرين عند الله فقد اهتدى. اللهم اجعلنا من المهتدين المتقين. ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة
لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب اليه من اهالينا واموالنا ومن الماء البارد على الظمأ. اللهم حببنا اليك والى ملائكتك
انبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين في حين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهابه عمومنا وهمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق
كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا
قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الهند وفي كشميرا وفي سريلانكا وفي الشام. وانصر كل من نصرهم واخذل كل من
لهم مطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
علمائنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعة
وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك
وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. وصل اللهم وسلم على سيدنا محمد وعلى اله وصحبه ومن وده ونراكم غدا باذن الله في نفس هذا الموعد ان كنا من اهل الدنيا